stanford-oval/wikipedia huggingface dataset:
גונילה ברגסטרום
הערות שוליים

↑  Karlsson, Mattias, "Ingen vila för Alfons skapare", Sydsvenskan, 2 juli 2007.
↑  "Barnboksförfattaren Gunilla Bergström död". GöteborgDirekt. 26 באוגוסט 2021. אורכב מ-המקור ב-16 בנובמבר 2021. נבדק ב-26 באוגוסט 2021. {{cite web}}:  (עזרה)
1 2 3 4 5  Karlsson, "Ingen vila för Alfons skapare", Sydsvenskan, 2 juli 2007.
1 2 3  Martelius, Eva, "Alfons flyttar till Lund", Sydsvenskan, 10 januari 2008.
1 2  "Kinderbuchautorin Gunilla Bergström ist gestorben". Deutschlandfunk (בגרמנית). 26 באוגוסט 2021. אורכב מ-המקור ב-26 באוגוסט 2021. נבדק ב-26 באוגוסט 2021. {{cite news}}:  (עזרה)
↑  Why one of Sweden’s most famous children’s book series is still so relevant The Local. Retrieved 26 August 2021
↑  Brekke, Ingrid (12 במאי 2005). "Motgiften Albert Åberg". Aftenposten (בנורווגית). ארכיון מ-30 בינואר 2010. נבדק ב-16 בינואר 2010. {{cite news}}:  (עזרה)
↑  "Göteborg först med Alfons-staty". Norrbottens-Kuriren (בשוודית). 12 בנובמבר 2008. נבדק ב-16 בינואר 2010. {{cite news}}:  (עזרה)
↑  "The author Gunilla Bergström". Alfons Åbergs Kulturhus. נבדק ב-26 באוגוסט 2021. {{cite web}}:  (עזרה)
1 2 3  Karlsson, Mattias (2 ביולי 2007). "Ingen vila för Alfons skapare". Sydsvenskan (בשוודית). ארכיון מ-10 באוגוסט 2011. נבדק ב-16 בינואר 2010. {{cite news}}:  (עזרה)
1 2 3  "Gunilla Bergström: Autorin der "Willi Wiberg"-Bücher ist tot". Der Spiegel, 26 August 2021.
↑  "Gunilla Bergström". נבדק ב-2022-08-04.
↑  "Gunilla Bergström död". Svenska Dagbladet. 26 באוגוסט 2021. ארכיון מ-26 באוגוסט 2021. נבדק ב-26 באוגוסט 2021. {{cite news}}:  (עזרה)
↑  "Gunilla Bergström". Rabén & Sjögren (בשוודית). 22 באוקטובר 2019. נבדק ב-26 באוגוסט 2021. {{cite web}}:  (עזרה)
↑  Petri, Jennifer (26 ביוני 2019). "Gunilla Bergström". Alfie Atkins. נבדק ב-26 באוגוסט 2021. {{cite web}}:  (עזרה)
↑  ”Bergström får medalj”. Sydsvenskan, 27 september 2012.
↑  "Sök ordens - och medaljförläningar" (בשוודית). King of Sweden. אורכב מ-המקור ב-16 בנובמבר 2021. נבדק ב-26 באוגוסט 2021. {{cite web}}:  (עזרה)
| --- | --- |
בקרת זהויות :  NLI: 987007294459205171  PLWABN: 9810699534805606  BIBSYS: 90057960  BnF: cb12059589m (data)  CiNii: DA14066244  GND: 120075318  ISNI: 0000 0000 8414 4888  LCCN: n88069231  MusicBrainz: 79a80abc-5a7d-43a0-9955-4333f32fc18c  NDL: 00433036  NKC: mub2014828102  NTA: 068759681  SELIBR: 180212  SUDOC: 02884467X  VIAF: 118088883   WorldCat (עם VIAF): 118088883 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גונילה ברגסטרום".
ברגסטרום עם כמה מספריה (2010)
דוכסות סקסוניה-קובורג-אייזנך

| --- | --- |
סמל

 ממשל
 משטר:  מונרכיה
 שפה נפוצה:  גרמנית
 עיר בירה:  קובורג
 גאוגרפיה
 יבשת:  אירופה
 היסטוריה
 הקמה:  חלוקת ארפורט   איחוד הדוכסות עם דוכסות סקסוניה-אייזנך
 תאריך:  1572   1633
 פירוק:  חלוקת הדוכסות לסקסוניה-קובורג וסקסוניה-אייזנך   חלוקת הדוכסות בין סקסוניה-ויימאר לסקסוניה-אלטנבורג
 תאריך:  1596   1638
 ישות קודמת:   דוכסות סקסוניה-ויימאר
 ישות יורשת:   דוכסות סקסוניה-אלטנבורג    דוכסות סקסוניה-ויימאר
 
דוכסות סקסוניה-קובורג-אייזנך (גרמנית: Sachsen-Coburg-Eisenach, נהגה "זקסן-קובורג-אייזנך") הוא שמה של דוכסות גרמנית בתורינגיה, שהתקיימה למשך תקופה קצרה, ופוצלה אחרי כן לדוכסות סקסוניה-קובורג ולדוכסות סקסוניה-אייזנך.
היסטוריה

בית וטין החזיק בנחלות נרחבות בסקסוניה, סקסוניה-אנהלט, ותורינגיה. בשנת 1485 פוצלה הנחלה בין בניו של פרידריך השני, הנסיך הבוחר מסקסוניה; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה). בשנת 1547 ויתר יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין בניו; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה-גותה קיבל את אזור גותה.
בשנת 1566 ירש יוהאן וילהלם, דוכס סקסוניה-ויימאר את אחיו, אך בשנת 1572 שוב פוצלה הדוכסות בין יוהאן וילהלם, דוכס סקסוניה-ויימאר לבין אחייניו יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך. בתחילה שלטו האחים בשותפות, אולם בשנת 1596 חילקו את הנחלה ביניהם; יוהאן קזימיר קיבל את אזור קובורג ויוהאן ארנסט קיבל את אזור אייזנך. בשנת 1633 מת יוהאן קזימיר ללא ילדים, ויוהאן ארנסט ירש את נחלתו, אולם בשנת 1638 מת גם הוא ללא ילדים, והנחלה פוצלה בין דוכסות סקסוניה-ויימאר לדוכסות סקסוניה-אלטנבורג. הדוכסויות לא התאחדו שוב במהלך החלוקות השונות, עד להקמתה של תורינגיה בשנת 1920.
שליטי סקסוניה-קובורג-אייזנך

יוהאן קזימיר (1572–1596)
יוהאן ארנסט (1572–1596)
דייוויד פרקינס

| --- | --- |

 לידה:  12 בנובמבר 1957 (בן 66) קיני, ניו המפשיר, ארצות הברית
 מדינה:  ארצות הברית 
 השכלה:  מכללת המלחמה של הצי  המכללה לפיקוד ומטה של צבא ארצות הברית  אוניברסיטת מישיגן  האקדמיה הצבאית של ארצות הברית 
 השתייכות:  צבא ארצות הברית
 תקופת הפעילות:  1980–2018 (כ־38 שנים)
 דרגה:   גנרל
 תפקידים בשירות
 מפקד דיוויזיית החי"ר הרביעית  מפקד פיקוד האימונים וההדרכה של צבא ארצות הברית
 פעולות ומבצעים
 מלחמת עיראק
 עיטורים
   מדליית השירות המצוין   כוכב הכסף   מדליית השירות העילאי של מחלקת ההגנה  לגיון ההצטיינות (2)  כוכב הארד (2)
 
דייוויד פרקינס (באנגלית: David Gerard Perkins; נולד ב-12 בנובמבר 1957) הוא קצין בדימוס בדרגת גנרל. בתפקידו האחרון שירת כמפקד פיקוד האימונים וההדרכה של צבא ארצות הברית.
ביוגרפיה

פרקינס נולד וגדל בניו המפשיר. ב-1980 סיים לימודיו בווסט פוינט והתגייס לצבא ארצות הברית. שירת כקצין שריון, וב-1995 שימש עוזרו של יושב ראש בית הנבחרים של ארצות הברית. בשנים 1996–1998 פיקד על הגדוד הראשון ברגימנט המשוריין 63 בתקופה בה הוצב בגבול מקדוניה. בתקופת מלחמת עיראק פיקד על בריגדת השריון השנייה של דיוויזיית החי"ר השלישית (הממוכנת), הוא הוביל את כוחות השריון בפשיטה שזכתה לכינוי "Thunder Run" לשבירת מערך ההגנה של צבא עיראק על בגדאד ותפס את תשומת הלב של התקשורת העולמית. על פועלו במלחמה עוטר בכוכב הכסף, עיטור הגבורה השלישי בדרגתו.
בשנים 2004–2005 שימש עוזרו של סגן יושב ראש המטות המשולבים ולאחר מכן שירת כמפקד מרכז האימונים וההדרכה של כוחות הצבא האמריקאי ונאט"ו באירופה. בשנים 2007–2008 שירת כקצין אג"ם במפקדת כוחות הצבא (הארמייה השביעית) בפיקוד אירופה של ארצות הברית. ב-2008 מונה לקצין מטה ודובר מפקדת כוחות הקואליציה בעיראק.
בשנים 2010–2011 פיקד על דיוויזיית החי"ר הרביעית בעת שהוצבה בעיראק ועסק במשימת העברת השליטה הצבאית לידי כוחות צבא עיראק. בנובמבר 2011 מונה למפקד מרכז הלימוד ופיתוח ההנהגה של צבא ארצות הברית בבסיס פורט לוונוורת'. במרץ 2014 מונה למפקד פיקוד האימונים וההדרכה של הצבא ושירת בתפקיד עד מרץ 2018.
ב-2022 מונה לחבר דירקטוריון תאגיד אושקוש.
פרקינס בעל תואר שני בהנדסת מכונות מאוניברסיטת מישיגן ותואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי לג'ינג'ר והם הורים לבת שמשרתת כטייסת מסוקים וקצינה בצבא ובן קצין בחיל ההנדסה.
הערות שוליים

↑  Soldier who led brigade in assault on Baghdad promoted, אתר stripes.com‏, 5 בינואר 2006
דוכסות סקסוניה-ויטנברג

דוכסות סקסוניה-ויטנברג, (מגרמנית: Herzogtum Sachsen-Wittenberg) הייתה דוכסות באימפריה הרומית הקדושה במהלך ימי הביניים, שהתפצלה בשנת 1296 מדוכסות סקסוניה, ובשנת 1326 שודרגה לנסיכות הבוחר.
היסטוריה > הקמת הדוכסות

לאחר מותו של מגנוס, דוכס סקסוניה ללא ילדים, מונה לותאר זופלינבורג לדוכס סקסוניה. בשנת 1112 ניסה היינריך החמישי, קיסר האימפריה הרומית הקדושה להדיחו מהשלטון, אך לבסוף גבר עליו לותאר בשנת 1115. לאחר מותו של היינריך החמישי בשנת 1125, נבחר לותאר למלך גרמניה ולקיסר האימפריה הרומית הקדושה.
לאחר מותו של לותאר בשנת 1137, ירש אותו חתנו היינריך העשירי, דוכס בוואריה מבית ולף, אך בשנת 1138 הדיח אותו קונראד השלישי, קיסר האימפריה הרומית הקדושה, ומסר את הדוכסות לאלברכט "הדב" מבית אסקניה. בנו של היינריך - היינריך הארי לא ויתר על תביעתו לירושתו, ובשנת 1142 השיב קונראד את סקסוניה לידיו.
בשנת 1174 סירב היינריך הארי לסייע פרידריך ברברוסה במלחמתו בלומברדיה, ובעקבות כך הדיחו פרידריך בשנת 1180 מנחלותיו, ומסר את דוכסות סקסוניה המוקטנת לברנהרד הראשון, רוזן אנהלט, בנו של אלברכט "הדב". לאחר מותו של ברנהרד בשנת 1212 עלה לשלטון בנו אלברכט הראשון, דוכס סקסוניה, ולאחר מותו בשנת 1260 ירשו אותו במשותף בניו יוהאן הראשון ואלברכט השני.
לאחר מותו של יוהאן הראשון, ירשו אותו במשותף שלושת בניו; אלברכט השלישי, אריך הראשון, ויוהאן השני, שהמשיכו לשלוט בשיתוף עם דודם עד לשנת 1296. בשנת 1296 חולקה הנחלה בין אלברכט השני לבניו של יוהאן הראשון; אלברכט קיבל את דוכסות סקסוניה-ויטנברג, ואילו בניו של יוהאן קיבלו את דוכסות סקסוניה-לאוונבורג.
היסטוריה > דוכסות סקסוניה-ויטנברג

בשנת 1298 מת אלברכט השני, ובמקומו עלה לשלטון בנו רודולף הראשון, דוכס סקסוניה-ויטנברג. בין רודולף לבני דודו דוכסי סקסוניה-לאוונבורג, התפתח מאבק למי שמורה זכות הבחירה של מלכי גרמניה. בשנת 1308 לאחר רצח אלברכט הראשון, מלך גרמניה, תמך רודולף בהיינריך השביעי, קיסר האימפריה הרומית הקדושה. בשנת 1314 תמכו בני דודו בלודוויג הרביעי, קיסר האימפריה הרומית הקדושה מבוואריה, ואילו רודולף תמך בפרידריך השלישי, דוכס אוסטריה מבית הבסבורג.
רודולף השתתף בלחימה כנגד לודוויג הרביעי, והיה שותף לתבוסה בקרב מיהלדורף בשנת 1322. בשנת 1346 תמך רודולף בקרל הרביעי, קיסר האימפריה הרומית הקדושה, וכהוקרה על פעולותיו שודרגה הדוכסות בשנת 1356 לנסיכות הבוחר מסקסוניה בהסדר של בולת הזהב של 1356.
גרם המדרגות הגדול

הגבעות בצורת כרבולת התרנגול המשתרעות לימין דרך קניון קוטונווד (Cottonwood Canyon Road)
גרם המדרגות הגדול (באנגלית: Grand Staircase) מתייחס לרצף כביר של שכבות של סלעי משקע המשתרע דרומית לפארק הלאומי ברייס קניון דרך הפארק הלאומי ציון ולתוך הגרנד קניון. בשנות ה-70 של המאה ה-19 המשיל הגאולוג קלרנס דטון אזור זה לגרם מדרגות עצום העולה מתחתית הערוץ של הגרנד קניון צפונה כאשר הצוק בקצה כל שכבה יוצר מדרגה ענקית. דטון חילק עוגת שכבות זו של ההיסטוריה הגאולוגית של כדור הארץ לחמש מדרגות החל מהסלעים הצעירים ביותר (כלומר השכבה הגבוהה ביותר):
הצוקים הוורודים (Pink Cliffs)
הצוקים האפורים (Grey Cliffs)
הצוקים הלבנים (White Cliffs)
צוקי השני (Vermilion Cliffs)
צוקי השוקולד (Chocolate Cliffs)
מאז ביצועו גאולוגים מודרניים חלוקות נוספות של המדרגות של דטון לתצורות סלע פרטניות.
תיאור וחלוקה לתצורות

האזור המכונה גרם המדרגות הגדול מתחלק שווה בשווה בין המדינות אריזונה ויוטה. הגבול הדרומי הוא הגרנד קניון בצפון אריזונה והגבול הצפוני הוא רמת פאונסאגנט (Paunsaugunt Plateau) בדרום יוטה. את הגבול המזרחי מהווה רכס כרבולת התרנגול (Cockscomb), ואת הגבול המערבי צוקי הוריקן (Hurricane Cliffs) במערכת הקניונים של קולוב (Kolob Canyons).
להלן התצורות בגרם המעלות הגדול, החל בשכבה העליונה (הצעירה ביותר) כלפי מטה:
תצורת קלארון (Claron Formation)
תצורת קייפרוביץ (Kaiparowits Formation)
תצורת ואהוויפ (Wahweap Formation)
תצורת סטרייט קליפס (Straight Cliffs  Formation)
פצלים טרופיים
אבן חול דקוטה (Dakota Sandstone)
אבן חול אנטרדה (Entrada Sandstone)
תצורת כרמל (Carmel Formation)
תצורת טמפל קייפ (Temple Cap Formation)
תצורת נאוואחו (Navajo Formation)
תצורת קיינטה (Kayenta Formation)
תצורת מואנאווה (Moenave Formation)
תצורת צ'ינלה
תצורת מואנקופי
אבן גיר קאיבאב
תצורת טורוויפ
אבן חול קוקונינו
תצורת הרמיט
חבורת סופאי (Supai Group)
תצורת קניון סורפרייז (Surprise Canyon Formation)
אבן גיר רדוול (Redwall Limestone)
אבן גיר טמפל ביוט (Temple Butte Limestone)
אבן גיר מואב (Muav Limestone)
פצלי ברייט אנג'ל (Bright Angel Shale)
אבן חול טפיטס (Tapeats Sandstone)
גאולוגיה

גילן של יחידות סלעי המשקע העיקריות שנחשפו בגרנד קניון נע בין לפני 2 מיליארד שנים ל-200 מיליון שנים. סלעי משקע אלו הושקעו במי ים רדודים חמימים ובסביבות קרובות לחוף. קרוב ל-40 שכבות סלע שונות זוהו בגרנד קניון, אחד האזורים בעולם שבהם נחקר הטור הסטרטיגרפי בצורה היסודית ביותר. לפרטים ראו גאולוגיה של הגרנד קניון.
התצורה העתיקה ביותר שנחשפת בפארק הלאומי ציון היא גם התצורה הצעירה ביותר שנחשפת בגרנד קניון: אבן גיר קאיבאב בת בערך 240 מיליון שנים. אזור ברייס קניון שמצפון מזרח ממשיך מהנקודה בה מפסיק אזור ציון ובו הסלעים הנחשפים הם מהקנוזואיקון וצעירים בכ-100 מיליון שנים. למעשה, התצורה הצעירה ביותר שנחשפת באזור ציון היא התצורה העתיקה ביותר בברייס קניון – אבן חול דקוטה. עם זאת ישנן יחידות סלע המשותפות לכל השלושה, היוצרות רצף-על של תצורות שהגאלוגים מכנים גרם המדרגות הגדול. התצורות שבברייס קניון הן יחידות הסלע הידועות הצעירות ביותר בגרם המדרגות הגדול. יחידות סלע צעירות עוד יותר, אם הן היו קיימות אי פעם, הוסרו בסחיפה.
החל בשלישון מלפני 66 מיליון שנים עברו שכבות אלו התרוממות בין 1,500 ל-3,000 מטרים וקימוט כחלק מהאורוגנזה הלרמידית שהגבירה את היכולת של נהר הקולורדו ויובליו לחצוב את ערוציהם וליצור בכך את הרמות השונות של אזור רמת קולורדו. הקניונים העיקריים של אזור זה החלו להיווצר לפני בין שישה לחמישה מיליון שנים כאשר מפרץ קליפורניה נפתח ובכך הנמיך את בסיס הסחיפה (הנקודה הנמוכה ביותר) של הנהר.
רצף המתלולים והמישורים נובע מהשוני בקשיות של שכבות הסלע. הסחיפה של סלעים קשים, דוגמת אבן חול או אבן גיר איטית מאוד בהשוואה לסלעים רכים יותר דוגמת חוואר או אבן טין. מסיבה זו נוצרו הרמות כאשר שכבות הסלעים הרכים הוסרו מעל לשכבות הסלעים הקשים. הצוקים התלולים הם תוצאה של סחיפה מהירה שבה השכבות הרכות נסחפות והשכבות הקשות מעליהם מתמוטטות שוב ושוב.
פלאונטולוגיה

בשנות ה-80 של המאה ה-19 נחפרו שלדי דינוזאורים גדולים מדרום יוטה באזורים מצפון לגרם המדרגות הגדול. בעקבות גילויים אלו היה עניין מועט בחקירות נוספות. בשלהי המאה ה-20 ובתחילת המאה ה-21 התחדש העניין בחקירות השכבות של גרם המדרגות הגדול, בייחוד לאחר ההבנה שיש סיכוי גבוה שחשיפה ואיסוף של מאובנים חדשים בשכבות שקודם לכן טרם נחקרו, חושפים את שרידיהם של מינים שטרם נתגלו עד כה – עניין בעל חשיבות ניכרת לפלאואונטולוגים צעירים המנסים להתקדם במקצועם.
דרום יוטה ממשיכה לתגמל את החוקרים בשל היותה מיקום אופטימלי לחשיפת מאובנים בפני הקרקע בשל תנאי האקלים. במקומות דרומיים יותר, באריזונה, האקלים כל כך יבש שהסחיפה היא איטית יחסית. צפונה יותר האקלימים הגשומים יותר מאפשרים צמיחת יערות שהורסים את המאובנים בפעולות השורשים והחיידקים שבקרקע. לעומת זאת בדרום יוטה מתרחשות לעיתים קרובות סופות גשם חזקות מספיק הגורמות לאירועים קצרים של סחיפה מהירה, ובעקבותיה חשיפה של שרידי מאובנים, אבל ממוצע המשקעים השנתי עדיין אינו מאפשר צמחייה הרסנית בעלת שורשים עמוקים.
גלריה

גלריית התמונות הבאה מציגה מימין לשמאל (ומדרום לצפון), טיפוס בגרם המדרגות
צוקי השני
הצוקים הלבנים
הצוקים הוורודים בברייס קניון
ראו גם

גאולוגיה של הגרנד קניון
הערות שוליים

↑  Bryce Canyon National Park
גרם המדרגות הגדול. הנקודות האדומות משמאל לימין: הצוקים הוורודים, הצוקים האפורים, הצוקים הלבנים, צוקי השני, צוקי השוקולד (איור של שירות הפארקים הלאומיים)
חתך רוחבי של שכבות הסלע: A – הגרנד קניון, B – צוקי השוקולד, C – צוקי השני, D- הצוקים הלבנים, E – קניון ציון, F – הצוקים האפורים, G – הצוקים הוורודים, H – ברייס קניון
תצפית מכביש מספר 12 ביוטה של המונומנט הלאומי גרנדסטיירקייס-אסקלנטה
שלד (חלקי) מאובן של הדרוזאורוס צעיר

מוצג במונומנט הלאומי גרנדסטיירקייס-אסקלנטה

הקשה על התמונה תציג הסבר באנגלית של המוצג.
דורפר

| --- | --- |

כבש דורפר בדרום אפריקה
 ארץ מוצא:  איחוד דרום אפריקה איחוד דרום אפריקה
 תפוצה:  בין-לאומי
 שימושים:  בשר
 תכונות
 משקל:  זכר: 110 - 130 ק"ג נקבה : 75 - 85 ק"ג
 גובה כתפיים:  60 - 75 ס"מ
 כסות:  צמר לבן בגוף וראש שחור
 קרניים:  אין
 מיון
 משפחה:  פריים
 מין:  כבש הבית
 שם מדעי:  Ovis aries
דורפר (באנגלית: Dorper) הוא זן של כבשים שמקורו מדרום אפריקה, אשר פותח ב-1930 מן הזנים הדורסֶט הורןׁ (אנ') וה-Blackhead Persian (אנ').
הכלאת הזנים נעשתה על מנת לגדל זן המותאם טוב יותר לאקלים הצחיח של פרובינציית כף התקווה הטובה בדרום אפריקה. הכבש המיועד לבשר גדל במהירות ומגיע למשקל של כ-36 ק"ג בתוך 3–4 חודשים. הדורפר הפך לפופולרי בדרום אפריקה ובשנת 2009 היה לזן השני בשכיחותו במדינה.
עורו של הדורפר נחשב איכותי ויקר ומהווה כ-20% משויי הכבש.
הערות שוליים

↑  Breeds of Livestock - Dorper Sheep — Breeds of Livestock, Department of Animal Science, afs.okstate.edu
| --- | --- |
בקרת זהויות :  NLI: 987007561578005171  LCCN: sh2001010628
דויד אוספינה

דויד אוספינה ראמירס (בספרדית: David Ospina Ramírez; נולד ב-31 באוגוסט 1988) הוא כדורגלן קולומביאני, המשחק בעמדת השוער בקבוצת אל נאסר ובנבחרת קולומביה.
קריירת מועדונים

אוספינה גדל בקבוצת אתלטיקו נסיונל, מהקבוצות הבכירות במדינה. בגיל 17 בלבד קודם לעמדת השוער הראשון בקבוצה, לאחר שהצטיין באליפות אמריקה הדרומית עד גיל 16. בגיל 19, לאחר שהיה לאחד השוערים הטובים בקולומביה, החלו להתעניין ברכישתו מועדונים מצליחים באמריקה הדרומית ובאירופה, כגון בוקה ג'וניורס ואתלטיקו מדריד. עוד לפני הגיעו לגיל 20, זכה אוספינה בשתי אליפויות קולומביה, אפרטורה 2007 וקלאוסוקה 2007.
לאחר 3 עונות במדי אתלטיקו נסיונל, עבר אוספינה לקבוצת ניס מליגת העל הצרפתית, ששילמה עבורו 2.4 מיליון אירו. ב-23 בספטמבר 2008 הופיע לראשונה במדי ניס, בניצחון 1–3 על בולון במסגרת גביע הליגה הצרפתית. אוספינה, שתחילה היה מחליפו של ליונל לטיזי בניס, הפך במהרה לשוער הראשון, והראה יכולות מרשימות שהצילו לא פעם את הקבוצה ממצבים קשים. ביולי 2012 ולמרות התעניינות מצד מספר מועדונים, האריך אוספינה את חוזהו בניס בשנתיים נוספות.
לאחר הופעותיו המוצלחות בבמונדיאל 2014, הודיע אוספינה כי אין בכוונתו לחדש את חוזהו בניס בשנתיים נוספות וכי מספר מועדוני צמרת באירופה מעוניינים בו. ב-27 ביולי 2014 חתם לארבע עונות בקבוצת ארסנל מהפרמייר ליג האנגלית. זמן קצר לאחר העברתו הצטרף לארסנל פטר צ'ך ואוספינה נדחק לעמדת השוער השני של הקבוצה. הוא משחק בעיקר במשחקי גביע ה-FA וגביע הליגה וכן במשחקי הקבוצה באירופה כאשר היא משתתפת, בעוד שצ'ך הוא השוער שמשחק במשחקי הליגה. לאחר 4 שנים בקבוצה, עזב אוספינה את אנגליה וחתם בנאפולי ב-15 באוגוסט 2018.
ב-17 במרץ 2019, במהלך משחק מול אודינזה, קיבל אוספינה מכה קשה בראשו והתמוטט. הוא פונה לבית-חולים, אך יצא ללא פגע.
ב-17 ביוני 2019 חתם באופן קבוע בנאפולי.
נבחרת קולומביה

אוספינה שיחק בנבחרות קולומביה הצעירות למיניהן, עד גיל 16 וכבר אז סומן כשוער העתיד כאשר נכלל בסגל הנבחרת עד גיל 20. במהלך מוקדמות מונדיאל 2010 הפך אוספינה לשוער השני הצעיר ביותר שפותח בהרכב נבחרת קולומביה הבוגרת, כאשר היה בן 20 בלבד, במשחק נגד בוליביה. את הבכורה בנבחרת הוא עשה ב-7 בפברואר 2007 במשחק ידידות מול אורוגוואי, משחק אותו הפסידה קולומביה 1–3. במהלך אימון לקראת משחקי קופה אמריקה 2011, טורניר שבו אוספינה היה אמור לראשונה להיות השוער הראשון של הנבחרת, הוא נפצע בפניו לאחר התנגשות עם הוגו רודאייגה, ובעקבות כך החמיץ את הטורניר.
במהלך כל משחקי מוקדמות מונדיאל 2014 פתח אוספינה בשער קולומביה. ב-8 ביוני 2013 קיבל אוספינה שבחים רבים על הופעתו נגד ארגנטינה, בין היתר ממאמן קולומביה חוסה נסטור פקרמן וממאמן הנבחרת היריבה ארגנטינה, אלחנדרו סאבלה. מאוחר יותר קיבל גם את תואר השחקן המצטיין במשחק. בסיכום טורניר המוקדמות, ספגה קולומביה פחות מכל נבחרת אחרת באמריקה הדרומית.
במונדיאל 2014 פתח אוספינה בשער קולומביה ושיחק את מלוא הדקות בכל חמשת משחקיה, מלבד החלפתו בפאריד מונדראגון בדקה ה-85 במשחק נגד יפן. בחמשת משחקי נבחרתו בטורניר ספג אוספינה 4 שערים והגיע איתה עד לשלב רבע הגמר בו הודחה על ידי ברזיל.
טורניר הקופה אמריקה 2015 היה הטורניר היבשתי הראשון שבו אוספינה משתתף, אבל לצערו קולומביה לא הפגינה יכולת טובה והודחה בשלב רבע הגמר לאחר דו-קרב פנדלים מול ארגנטינה. הארגנטינאים היו עדיפים לאורך כל המשחק, אך יכולת מצוינת של אוספינה שמרה את קולומביה במשחק שהסתיים בתיקו 0-0 עד לניצחון הארגנטינאי בבעיטות ההכרעה.
שנה מאוחר יותר בקופה אמריקה 2016, שיחק אוספינה בחמישה מתוך שישה משחקים ונבחרתו סיימה במקום השלישי אחרי ניצחון 0–1 על המארחת ארצות הברית.
במהלך מוקדמות מונדיאל 2018 היה אוספינה לשחקן ששיחק הכי הרבה דקות בסגל, כאשר פתח בכל המשחקים ועזר לקולומביה להעפיל למונדיאל שני ברציפות. אוספינה ספג 19 שערים ב-18 משחקים, וההגנה של קולומביה הייתה השלישית בטיבה ביבשת אחרי ברזיל וארגנטינה. במונדיאל 2018 שיחק את כל ארבעת המשחקים של הנבחרת וספג שלושה שערים. במשחק שמינית הגמר מול אנגליה הצליח אוספינה להדוף בדו-קרב הפנדלים את הבעיטה של ג'ורדן הנדרסון אבל לצערו קולומביה הפסידה והודחה. ב-30 במאי נכלל בסגל הסופי של הנבחרת לקופה אמריקה 2019.
חיים אישיים

אוספינה נשוי לג'סיקה סטרלינג ולזוג שני ילדים. אחותו, דניאלה אוספינה, היא שחקנית כדורעף, אשר הייתה נשואה לכדורגלן חאמס רודריגס.
תארים

אליפות קולומביה (אפרטורה): 2005, 2007
אליפות קולומביה (קלאוסורה): 2007
מגן הקהילה: 2014
הגביע האנגלי: 2014/2015
מגן הקהילה: 2015
הגביע האנגלי: 2016/2017
מגן הקהילה: 2017
הערות שוליים

↑  23.6.2008, El Tiempo, Ospina muy cerca de ser el nuevo jugador de Niza
↑  רשמית: דויד אוספינה חתם בארסנל, באתר ynet, 27 ביולי 2014
↑  Caracol, 15.8.18, David Ospina es nuevo arquero del Napoli
↑  סוף טוב, הכל טוב: אוספינה שוחרר מביה"ח, באתר ערוץ הספורט, 18 במרץ 2019
↑  Dailymail, 26.6.2015, Johnny Singer Argentina beat Colombia on penalties in Copa America quarter final
↑  el espectador, 27.7.2017 La historia de amor de James Rodríguez y Daniela Ospina
אוספינה במדי ארסנל
אוספינה במונדיאל 2014, במשחק מול ברזיל
אוספינה לפני בעיטות הפנדלים במשחק מול אנגליה במונדיאל 2018
דוררת

משמאל צמח תות שדה בריא, מימין צמח תות שדה חולה במחלת הדוררת
דוררת (שם מדעי: Verticillium Wilt, בעברית ידועה גם בשם "קמילת הוורטיציליום") היא מחלה פטרייתית קשה הפוגעת ביותר מ-300 סוגים של צמחים.
צמחים רגישים

הרשימה מטה מציגה צמחים הרגישים לדוררת.
אבוטילון
אדר
אוקובה
אילנתה בלוטית
אקוניטון
אשכרוע
בוטן
בלדונה
במיה
ברברית
חזרת הגינה
כרוב הבר
לוע-ארי גדול
לפתית
ערמונית הסוסים
תודרנית לבנה
דויד אלאבה

דויד אולטוקונבו אלאבה (בגרמנית: David Olatukunbo Alaba; נולד ב-24 ביוני 1992) הוא כדורגלן אוסטרי המשחק בריאל מדריד ובנבחרת אוסטריה בעמדת הבלם או המגן ובנבחרת הוא משחק בקישור, בתפקיד יותר התקפי. אלאבה נודע בזכות יכולתו לשחק במגוון עמדות הן בהגנה והן בקישור. הוא נחשב לשחקן מהיר, וגם כשהוא משחק בעמדה אחורית, הוא מרבה לאיים על שער היריבה.
קריירת מועדונים

אלאבה התחיל את הקריירה שלו במחלקת הנוער של אספרן, ובגיל 10 עבר למחלקת הנוער של אוסטריה וינה. בעונת 2007/2008 רשם 5 הופעות בקבוצת המילואים של המועדון(אוסטריה וינה ב'), ובאפריל 2008 נכלל לראשונה בסגל הקבוצה הבוגרת במשחק ליגה כאשר הוא עוד לא בן 16. בקיץ 2008 עבר למחלקת הנוער של באיירן מינכן. באוגוסט 2009 ערך את הופעת הבכורה שלו בקבוצת המילואים. ב-29 באוגוסט 2009 הוא הבקיע את שערו הראשון בקבוצה. ב-10 בפברואר 2009 ערך את הופעת הבכורה שלו בקבוצה הראשונה במסגרת הגביע הגרמני נגד גרויטר פירט ובגיל 17 שנים 7 חודשים ו-8 ימים הפך לשחקן הצעיר ביותר בתולדות המועדון שרושם דקות משחק במסגרת תחרותית. אלאבה עלה מהספסל בדקה ה-59 ולאחר דקה בישל את השער השלישי לפרנק ריברי. המשחק נגמר בניצחון 2–6 לטובת באיירן. ב-9 במרץ 2010 ערך את הופעת הבכורה שלו במסגרת אירופית נגד פיורנטינה במסגרת ליגת האלופות.
בינואר 2011 הושאל להופנהיים עד לסיום העונה. בהמשך החודש, הוא הבקיע את שערו הראשון בליגה הגרמנית בתיקו 2-2 של הופנהיים עם פ.צ. סנט פאולי. בתחילת עונת 2011/2012 חזר אלאבה לבאיירן והפך לשחקן קבוע בהרכב הראשון. ב-23 באוקטובר 2011, אלאבה הבקיע את שער הליגה הראשון שלו במדי באיירן בהפסד 1–2 נגד הנובר 96. ב-25 באפריל 2012 הוא שיחק במשחק השני של חצי גמר ליגת האלופות מול ריאל מדריד, וכבש לזכות באיירן את הפנדל הראשון בדו-קרב בעיטות העונשין. באותו משחק הוא ספג כרטיס צהוב שמנע ממנו לשחק בגמר. ב-2 באפריל 2013, אלאבה הבקיע אחרי 25 שניות את השער הראשון של באיירן בניצחון 0–2 על יובנטוס, השער השביעי המהיר ביותר בהיסטוריה של ליגת האלופות. בסיום עונת 2012/2013 זכה עם המועדון בטרבל. ב-2 בדצמבר 2013 אלאבה האריך את חוזהו עד 2018.
ב-28 במאי 2021 חתם אלאבה לחמש שנים בריאל מדריד. ב-14 באוגוסט ערך הופעת בכורה, ובישל שער בכורה לויניסיוס ז'וניור בניצחון 1–4 על אלאבס. ב-24 באוקטובר כבש שער בכורה בניצחון 1–2 על ברצלונה במשחק הסופר קלאסיקו.
ב-24 בנובמבר כבש את שערו הראשון במדי ריאל מדריד במסגרת ליגת האלופות מול שריף טיראספול.
קריירה בינלאומית

בצעירותו אלאבה שיחק בכל הנבחרות הצעירות של אוסטריה. בחודש אוקטובר 2009, ערך את הופעת הבכורה שלו בנבחרת הבוגרת ובכך הפך לשחקן הצעיר ביותר ששיחק במדי הנבחרת הבוגרת. ב-16 באוקטובר 2012 אלאבה הבקיע את שער הבכורה שלו במסגרת מוקדמות מונדיאל 2014 בניצחון 0–4 נגד קזחסטן. במהלך הקמפיין הוא כבש חמישה שערים נוספים וסיים ככובש המצטיין של אוסטריה. אלאבה הנהיג את נבחרת אוסטריה במוקדמות יורו 2016, הבקיע מספר שערים חשובים, ונבחרתו סיימה במקום הראשון בבית, כשהיא שומטת שתי נקודות בלבד לאורך כל המוקדמות. עם זאת, לאלאבה ולנבחרת אוסטריה הייתה הופעה חלשה במיוחד ביורו 2016 עצמו, כאשר הנבחרת צברה נקודה אחת בלבד והודחה בשלב הבתים.
חיים אישיים

אלאבה נולד בווינה ויש לו אחות נוספת. אמו היגרה לאוסטריה מהפיליפינים ואביו מניגריה.
תארים

אליפות גרמניה (10): 2009/2010, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021
הגביע הגרמני (6): 2009/2010, 2012/2013, 2013/2014, 2015/2016, 2018/2019, 2019/2020
הסופר קאפ הגרמני (6): 2010, 2012, 2016, 2017, 2018, 2020
ליגת האלופות: 2012/2013, 2019/2020
הסופר קאפ האירופי: 2013, 2020
אליפות העולם לקבוצות: 2013, 2020
אליפות ספרד: 2021/2022, 2023/2024
הסופר קאפ הספרדי: 2021/2022, 2023/2024
ליגת האלופות: 2021/2022, 2023/2024
גביע המלך : 2022/2023
הסופר קאפ האירופי (2): 2021/2022, 2024
כדורגלן השנה באוסטריה (7): 2011, 2012, 2013, 2014, 2015, 2016, 2020
ספורטאי השנה באוסטריה: 2013
נבחרת השנה של אופ"א: 2013, 2014, 2015
FIFPRO World 11‏: 2021